Nación

O concepto de **nación**, dependendo do contexto ou da perspectiva política, pode variar na súa significación. Coloquialmente o significado de *nación* é sinónimo de país e mesmo estado; mais esta concepción é redutora ante aquela que considera unha nación como *unha comunidade de persoas que posúen unha **cultura**, unha **lingua**, unha **historia**, unha **orixe étnica**, un territorio ou unha **mentalidade propia**, e que posúen ademais consciencia de constituíren un pobo diferenciado*. Así a todo, dado que a realidade sempre é sumamente complexa, é posible achar nacións, mesmo en Europa, que non posúen algunha destas características (pénsese en Suíza e na súa realidade lingüística).

O termo *nación* vén do latín *natio*. Empregouse orixinalmente na Universidade de París para referirse a un grupo de estudantes dun determinado país, que falaban a mesma lingua e se rexían polas súas propias leis.

O modelo de *estado-nación* xurdiu durante o Renacemento cando os reis absolutistas de Castela, Inglaterra e Francia homoxeneizaron os territorios dos seus reinos, marxinando as minorías nacionais que había neles. Algunhas nacións coinciden actualmente no modelo *estado-nación* como pode ser Portugal, algúns estados están formados por varias nacións coma o Reino Unido ou Bélxica, e outras nacións non teñen un estado propio coma o Kurdistán ou o Sáhara Occidental.

## Teorías sobre a nación 
Hai catro correntes na súa conceptualización, a teoría histórico-materialista, as teorías metafísicas, as teorías psicolóxicas e as teorías empíricas.

## Nación en España 
A evolución social e política de Europa cara a finais do século XIX nacen en España multitude de movementos nacionalistas, a maioría deles baseados en razóns históricas, culturais e lingüísticas (por exemplo, en contraposición con Suíza). Tal é o caso especialmente do País Vasco, Cataluña, Galicia e en boa medida, a Comunidade Valenciana (denominado *País Valenciano* polos nacionalistas valencianos) e Andalucía, cuxos movementos nacionalistas xurdiron a fins do século XIX e acrecentáronse especialmente trala ditadura de Francisco Franco co xurdimento da democracia.
### Constitución de 1978 
Esta Constitución fundaméntase, e así se reflicte no seu artigo 2, ***na indisoluble unidade da Nación española, patria común e indivisible de todos os españois***, e do mesmo xeito *recoñece e garante o dereito á autonomía das nacionalidades e rexións que a integran e a solidariedade entre todas elas*, como se amplía a continuación:

* O País Vasco, especialmente con base no éuscaro, a lingua histórica da rexión (aglutinante e ergativa), máis antiga que as linguas indoeuropeas e ata illada, describe na súa estatuto de autonomía en vigor (aprobado en 1979) ao País Vasco como a unha nacionalidade no Estado español:

* Cataluña, por exemplo, defínese analogamente no seu estatuto de autonomía do mesmo ano, baixo o cal:

* Galicia defínese tamén desta forma no seu estatuto de autonomía de 1981:

* As Illas Canarias, pola súa banda, foron recoñecidas como nacionalidade a través da reforma do seu Estatuto de 1996.
* A Comunidade Valenciana recoñécese así mesmo como nacionalidade no seu estatuto de autonomía:

Co éuscaro (lingua prerromana), o catalán, e o galego (linguas romances) como linguas propias oficiais, respectivamente, xunto co castelán, oficial en toda España, como aparece na Constitución española de 1978, que recoñece no *Artigo 2 do Título Preliminar* a existencia de diversas nacionalidades españolas, parte dunha "Nación española indisoluble":

O concepto de "nación" e "nacionalidade", con todo, non se definen (e desde un principio utilízanse en contraposición co significado dado noutros países, nos cales tanto pertenza a unha nación como nacionalidade utilízanse como equivalentes), aínda que se suscita a Nación española como nación, integrada por diversas nacionalidades e rexións (neste sentido, Nación tamén como pertencente a un territorio). O concepto de nacionalidade atópase de xeito xeral nos estatutos, por exemplo, de Aragón (1982) ou Andalucía (1981):
 

O significado de *nacionalidade* atópase especialmente entrelazado coa división política histórica do Reino de España (con excepción especialmente do País Vasco) e o de nación co da raíz latina (sen Portugal), máis enclaves fóra da península Ibérica. O concepto nacionalista baséase ou ben neste e á posible existencia dunha única nación española (con matices), na existencia dunha nación española que se integra por diversas nacións ata chegar á interpretación da existencia posible de só un estado español, plurinacional (afirmando a posible existencia dunha nación española de conxunto ou negándoa por completo), dependendo da postura ideolóxica e política dos diversos partidarios e a onde poñan énfase nas características definitorias do concepto de nación.

En termos xurídicos, na Constitución de 1978, a Nación española (como **nación política**, na que residen, con carácter exclusivo e excluínte, a soberanía e o poder constituínte) é o suxeito político que se constitúe en Estado social e democrático de Dereito, e a Nacionalidade (equivalente a **nación cultural**) o suxeito político que se constitúe en Comunidade Autónoma.

## Notas 
## Véxase tamén 
### Outros artigos 
* Estado
* Internacionalismo
* Lista de grupos étnicos
* Nacionalismo
* Nación sen estado
* País

### Ligazóns externas 
* EuroMinority - Organización para as Minorias Europeas